(Хадыка: ) "Вы, Віталь, падзяляеце думку Ўладзімера, што гэты выпадак быў накіраваны на абвастрэньне. Нібыта гэта была разумная і заплянаваная ініцыятыва Менску. Я не магу з гэтым пагадзіцца. Аднак тое, што акцыя можа выклікаць абвастрэньне — гэта відавочна. Таму я лічу яе непрадуманай і памылковай. Зараз стасункі паміж Масквой і Менскам сур’ёзна ўскладніліся. І ўсе козыры гэтая акцыя перадае ў рукі Масквы. Масква можа зараз, спасылаючыся на гэтае глупства, прымаць любыя санкцыі эканамічнага і палітычнага характару".